יואנה בליקמן

יואנה בליקמן (נולדה ב-26 במאי 1989) היא אמנית מופע ישראלית-צרפתייה, פרפורמרית, רקדנית, צלמת, ומפתחת שיטה של לחימה נשית.

== ביוגרפיה ==
בליקמן נולדה בפריז, ובשנת 2009 עלתה לישראל.

בילדותה למדה קונג פו עם המאסטר צ'אנג שיאו יאן. היא הייתה חלק מהנבחרת הצרפתית בתחום, וזכתה שש פעמים באליפות צרפת בקטגוריית הילדים.<ref name=":0"></ref><ref name=":1"></ref>

בתור נערה התחברה לצילום ועבדה כמודל לצילום ניסיוני. בהמשך החליטה לעבור לצד השני של המצלמה והחלה לעבוד כצלמת.<ref name=":0" />

בשנת 2007, למדה משחק בפריז ב-Laboratoire de l'Acteur, ומאוחר יותר בתל אביב בסטודיו למשחק של יורם לוינשטיין. בעת לימודי המשחק היא גילתה התעניינות עמוקה בתנועה ובשפת הגוף, שהובילה אותה ללמוד בבית הספר למחול עכשווי: הקבוצה, שביפו.

יואנה בליקמן
לאחר סיום לימודיה במוסד, המשיכה ללמוד מחול בחוג לתנועה של האקדמיה למוסיקה ולמחול בירושלים, בהתמחות בכוריאוגרפיה והוראה. בזמן הלימודים בירושלים פגשה בליקמן את דן רוברט להיאני, אמן וידאו שהפך לשותפה האמנותי ולבן זוגה לתקופה של כ-8 שנים.<ref name=":2"></ref> השניים שיתפו פעולה ביצירות: עבודת הווידאו "וJeu claque",<ref></ref> המופע "Body Montage",<ref></ref> היצירה "The Orphan's Gift", ו"קונג פו"<ref></ref><ref name=":2" /> - שיתוף פעולה בין האקדמיה לאמנות ועיצוב בצלאל ומרכז מחול שלם שנבחר לפסטיבל של תלמידים מצטיינים אירופאים, The Neu Now Festival for Emerging European artists.

יואנה בליקמן
בשנת 2014 החלה בליקמן להופיע עם יצירותיה על במות, גלריות ופסטיבלים בישראל ובעולם, כגון: "דוק 11" בברלין, פסטיבל "Experimentica" בקרדיף, שבוע המחול הבינלאומי בירושלים, הפסטיבל הבינלאומי לתיאטרון בובות, פסטיבל בין שמיים לארץ, פסטיבל מנופים לאמנות עכשווית,<ref name=":3"></ref> פסטיבל שירות חדרים, פסטיבל יממה ועוד.

במקביל למופעים, בליקמן הציגה את עבודות הצילום שלה בגלריות רבות. בהן: הספרייה הלאומית, גלריה ביתא, גלריה מקום לאמנות, מרכז לאמנות ומחקר מעמותה, סדנאות האמנים.
יואנה בליקמן
בשנת 2020 בליקמן שבה לעסוק בעולם אמנויות הלחימה. היא למדה חמש שנים קפוארה לצד מסטרה מקוללה, עשתה קורס הדרכה של קפוארה וקורס הגנה עצמית מעצימה בשיטת "אל הלב". במסגרת שיתוף פעולה עם "עמותת אל הלב", בליקמן יצרה וניהלה אמנותית פסטיבל בשם "לחימה לחופש" בו היא הזמינה כוריאוגרפיות מכל העולם ללמד סדנאות ולשוחח על המושג אמנות לחימה נשית.<ref name=":0" />

במקביל ללימודיה ועשייתה המקצועית היא פיתחה שיטה של לחימה נשית בשם "קונג פו דאנס" המשלבת בין אמנויות לחימה, הגנה עצמית ומחול.<ref name=":0" /> השיטה מקנה כלים להגנה עצמית וגם לביטוי עצמי בתנועה ומותאמת לצרכים של ילדות ונשים בחברה.<ref>[https://www.youtube.com/watch?v=VETYglHScA8&ab_channel=YoannaBlikman ראיון לתוכנית ישראל הבוקר], "הריקוד שלה", ערוץ 14</ref> משנת 2019 בליקמן מלמדת קונג פו דאנס במסגרות שונות בארץ,<ref></ref><ref></ref> בהן בבית הספר לאמנויות המחול של המרכז הערבי יהודי ביפו בניהולה של דליה שיימסקי.
בשנת 2022 הצטרפה בליקמן לעמותת הכוריאגרפים.

== רשימת יצירות ==
* מן - עלתה בבכורה ב-13/7/2023 בקיבוץ בארי.
* חדר אימון - עלתה בבכורה ב-18/4/2022 במלון בראון בתל אביב.<ref></ref><ref>[https://www.yoannablikman.com/ וידאו מתוך תהליך העבודה על חדר אימון], צילום: תמר לם, 2021</ref>
* Foto Fight - עלתה בבכורה ב-11/2/2021 ב-Zoom.
* Money Rain - עלתה בבכורה ב-16/7/2018, בז'רר בכר בירושלים.
* Breathing Room - עלתה בבכורה ב-1/11/2018 במוזיאון ישראל בירושלים.<ref></ref>
* Photographic Circle - עלתה בבכורה ב-31/5/2018 במוסררה בירושלים.
* In Yoanna’s Cell Phone - עלתה בבכורה ב-7/12/2017 מחול שלם, הקרנף.<ref name=":1" />
* לוחמת הקונג פו נגד המפלצת האדומה - עלתה בבכורה ב-5.8.2017 בתיאטרון הקרון.
* Body Montage - עלתה בבכורה ב-1/11/2017 בגלריה ביתא.<ref name=":3" /><ref>[https://www.youtube.com/watch?v=cBZeVkSiVa4&ab_channel=Manofimjerusalem-מנופיםאמנותעכשוויתבירושלים קטע מהמופע], לכבוד חגיגות העשור למגזין המרה, מנופים 2022</ref>
* Kung Fu - עלתה בבכורה בשנת 2016, בשבוע המחול הבינלאומי ירושלים.<ref name=":1" />

== השכלה ==
* 2018-2023 - בי׳׳ס לקפוארה "המרכז הישראלי לקפוארה" מסטרה מקוללה ותעודת הדרכה אצל עידן הררי, ישראל.
* 2017-2018 - לימודי הדרכה של הגנה עצמית מעצימה בשיטה "אל הלב".
* 2013-תואר ראשון B.A DANCE, האקדמיה למוסיקה ולמחול, ירושלים. החוג לתנועה במסלול כוריאוגרפיה.
* 2011-2013 לימודי מחול בבית הספר "הקבוצה", תל אביב - אימפרוביזציה, בלט, רליס, קונטקט, מחול מודרני ויצירה בהנחיית אודליה קופרברג.
* 2010 - לימודי תיאטרון בבית הספר ע"ש יורם לווינשטיין, תל אביב.
* 2008-2011 - לימודי משחק בבית הספר Le Laboratoire de l'acteur, פריז.
* 1996-2004 - בית הספר לקונג פו של המאסטרית Chang Xiao Yen, פריז.

== מלגות ופרסים ==
* קרן ליוצרים עצמאיים, 2019
* מפעל הפיס, 2018
* מפעל הפיס, 2017.
* מרכז נווה שכטר לאמנות ותרבות יהודית עכשווית, 2017.
* בית אורי צבי גרינברג, ליצירת צילומים, 2016.

פרסים:

1997-2002 - אלופת צרפת בקונג פו במשך 6 שנים ברציפות, בקטגוריית ילדים.

== קישורים חיצוניים ==

== הערות שוליים ==

קטגוריה:מחול מודרני
קטגוריה:מחול
קטגוריה:כוריאוגרפיות ישראליות
קטגוריה:כוריאוגרפיה
קטגוריה:אמנויות לחימה
קטגוריה:אמנויות לחימה משולבות
קטגוריה:הוראה